recursal/SuperWikiNEXT-32B huggingface dataset:
ระวังสับสนกับ กูเกิล ทีวี

**แอนดรอยด์ ทีวี** เป็นสมาร์ตทีวีแพลตฟอร์มของกูเกิล แสดงผลโทรทัศน์เชิงโต้ตอบ แสดงข้อมูลรายการทีวีที่มีอยู่ในโทรทัศน์อินเทอร์เน็ต และเว็บทีวี เว็บไซต์เพื่อเพิ่มส่วนติดต่อผู้ใช้ 10 ฟุต โดยถูกเปิดตัวในวันที่ 25 มิถุนายน พ.ศ. 2557 ณ งานกูเกิล ไอโอ ในฐานะที่เป็นรุ่นต่อไปของกูเกิล ทีวี

แอนดรอยด์ ทีวีสามารถติดตั้งได้สองรูปแบบ ทั้งติดตั้งในตัว และแบบกล่องเซ็ตท็อปบอกซ์ ผู้ใช้สามารถเข้าใช้งานกูเกิล เพลย์เพื่อติดตั้งแอพแอนดรอยด์ที่กูเกิลอณุญาติให้ใช้บนทีวี โดยมีทั้งเกม และแอพมีเดยต่างๆเช่น ยูทูบ  โดยระบบปฏิบัติการมีระบบค้นหาด้วยเสียงเพื่อค้นหาสื่อต่างๆ เช่น วิดีโอ ภาพยนตร์ รายการทีวีโดยเฉพาะ แต่ก็ยังสามารถค้นหาเว็ป และามคำถามด้วยกูเกิล นาวได้ตามปรกติ โดยหน้าจอหลักได้ถูกจักเรียงเป็นสามแถว ได้แก่ รายการแนะนำ ซึ่งนำมาจากประวัติการรับชมของผู้ใช้ แอพส์ เกม และมีการตั้งค่าเป็นแถวสุดท้าย

ผู้ใช้สามารถควบคุมทีวีได้ผ่านรีโมต จอยสติ๊ค และ แอพรีโมต พร้อมทั้งสามารถส่งเนื้อหาจากสมารต์โฟน และพีซี ได้ผ่านกูเกิล แคสต์ แทน โครมแคสต์ได้อีกด้วย

อ้างอิง
-------

1. ↑  Opam, Kwame (June 25, 2014). "Google officially unveils Android TV". *The Verge*. Vox Media. สืบค้นเมื่อ June 27, 2014.
2. ↑  Newman, Jared (26 มิถุนายน พ.ศ. 2557). "The Promises and Perils of Android TV". *Time.com*. Time, Inc. สืบค้นเมื่อ 3 เมษายน พ.ศ. 2558. `{{cite web}}`: ตรวจสอบค่าวันที่ใน: `|accessdate=` และ `|date=` (help)
3. ↑  Bonnington, Christina (25 มิถุนายน พ.ศ. 2557). "With Android TV, Google Takes Another Shot at the Set-Top Box". *Wired*. Condé Nast. สืบค้นเมื่อ 3 เมษายน พ.ศ. 2558. `{{cite web}}`: ตรวจสอบค่าวันที่ใน: `|accessdate=` และ `|date=` (help)
**ประธานาธิบดีสาธารณรัฐประชาธิปไตยคองโก** (ฝรั่งเศส: *Président de la République démocratique du Congo*, สวาฮีลี: *Rais wa Jamhuri ya Kidemokrasia ya Kongo*,), เป็นประมุขแห่งรัฐสาธารณรัฐประชาธิปไตยคองโกและเป็นผู้บัญชาการทหารสูงสุดแห่งกองทัพ

ตำแหน่งประธานาธิบดีในสาธารณรัฐประชาธิปไตยคองโก มีมาตั้งแต่รัฐธรรมนูญฉบับแรกซึ่งเรียกว่ากฎหมายพื้นฐานในปี 1960 อย่างไรก็ตาม อำนาจของตำแหน่งนี้แตกต่างกันไปในช่วงหลายปีที่ผ่านมา จากบทบาทร่วมกันที่จำกัดในฝ่ายบริหารกับนายกรัฐมนตรีสู่การปกครองแบบเผด็จการเต็มรูปแบบ ภายใต้รัฐธรรมนูญฉบับปัจจุบัน ประธานาธิบดีดำรงอยู่เป็นสถาบันที่สูงที่สุดในระบอบสาธารณรัฐระบบกึ่งประธานาธิบดี และประธานาธิบดีได้รับการคุ้มกันโดยกองกำลังอารักขา อำนาจตามรัฐธรรมนูญของประธานาธิบดีโฌแซ็ฟ กาบีลา ในขณะนั้น มีกำหนดหมดวาระในวันที่ 20 ธันวาคม 2016 แต่ในตอนแรกนั้นได้ขยายออกไปจนถึงสิ้นปี 2017 และเขายังคงดำรงตำแหน่งต่อไปจนกว่าจะมีการเลือกตั้งประธานาธิบดีในเดือนธันวาคม 2019 เมื่อเฟลิกซ์ ชีเซเกดี ได้ชนะการเลือกตั้งและเข้ารับตำแหน่งในวันที่ 24 มกราคม 2019

อ้างอิง
-------

1. ↑  "20 dead in Congo unrest as Kabila clings on to power". *IOL*. South Africa. สืบค้นเมื่อ 3 March 2017.

แหล่งข้อมูลอื่น
---------------

* Official website of the President of the DRC เก็บถาวร 2011-02-26 ที่ เวย์แบ็กแมชชีน
**คลีนแบนดิต** (อังกฤษ: Clean Bandit) เป็นวงดนตรีอิเล็กทรอนิกส์อังกฤษ ก่อตั้งที่เคมบริดจ์ในปี ค.ศ. 2008 วงประกอบด้วยสมาชิกคือ เกรซ แชตโต และ 2 พี่น้อง แจ็ก และลู้ก แพตเตอร์สัน ซิงเกิลในปี ค.ศ. 2011 ของวง "Mozart's House" ขึ้นชาร์ตอันดับ 17 ในยูเคซิงเกิลส์ชาร์ตเมื่อตอนออกขายอีกครั้งในปี ค.ศ. 2013 จากนั้นเดือนมกราคม ค.ศ. 2014 พวกเขาสามารถมีซิงเกิ้ลอันดับ 1 ครั้งแรกกับซิงเกิ้ล "Rather Be" ที่ได้เจสส์ กลินน์ มาร่วมร้อง โดยได้รับอิทธิพลจากดนตรีคลาสสิกและดนตรีแดนซ์ ยังสามารถไต่ชาร์ตที่อันดับ 10 บนบิลบอร์ดฮอต 100

ในปี ค.ศ. 2015 "Rather Be" ยังได้รับรางวัลแกรมมีสาขาบันทึกเสียงดนตรีเต้นรำยอดเยี่ยม ซิงเกิ้ลในปี ค.ศ. 2016 "Rockabye" ที่ได้แร็ปเปอร์ ฌอน พอลและนักร้องแอน-มารี ขึ้นอันดับ 1 ในสหราชอาณาจักร เป็นซิงเกิ้ลที่ 2 ของวง ยังเป็นซิงเกิ้ลอันดับ 1 ในช่วงคริสต์มาส 2016 ครองอันดับ 1 ติดต่อกัน 7 อาทิตย์ เพลงนี้ยังสามารถขึ้นอันดับ 9 ในอเมริกา คลีนแบนดิตมียอดขายซิงเกิ้ลมากกว่า 13 ล้านชุด และอัลบั้มขายได้มากกว่า 1.6 ล้านชุดทั่วโลก

อ้างอิง
-------

1. ↑  "This Week's Fresh Music Top 20". *4Music*. 15 April 2014.
2. ↑  "Meghan Trainor, Tove Lo, Clean Bandit Hit Top 10". *Billboard*. สืบค้นเมื่อ 1 October 2014.
3. ↑  "Grammys 2015: Complete list of winners and nominees". *LA Times*. สืบค้นเมื่อ 9 February 2015.
4. ↑  "Clean Bandit". *Billboard*. สืบค้นเมื่อ 17 June 2017.
5. ↑  "UK TRIO CLEAN BANDIT RELEASE THEIR NEW SINGLE "ROCKABYE" FEAT. SEAN PAUL AND ANNE-MARIE!". Warner Music Canada. 24 October 2016. คลังข้อมูลเก่าเก็บจากแหล่งเดิมเมื่อ 2016-12-20. สืบค้นเมื่อ 18 December 2016.
**จามีเลีย** (อังกฤษ: Jamelia) มีชื่อจริงว่า จามีเลีย เดวิส (Jamelia Davis) เกิดเมื่อวันที่ 11 มกราคม ค.ศ. 1981 เป็นนักร้องอาร์แอนด์บีจากประเทศอังกฤษ เจ้าของเพลงฮิตอย่าง Superstar ซึ่งเพลงนี้ท้อปเท็นหลายประเทศ รวมทั้งขึ้นอันดับ 1 ที่ออสเตรเลียอีกด้วย

ประวัติ
-------

จามีเลีย เกิดในเบอร์มิงแฮม ประเทศอังกฤษ เป็นครอบครัวชาวจาไมก้า เมื่อตอนที่เธอมีอายุเพียง 15 ปี เท่านั้น เธอเดินเข้ามาพบกับฝ่ายจัดหาศิลปินเธอเข้ามายืนต่อหน้าเขาและร้องเพลงของเธอโดยที่ไม่มีเสียงดนตรีประกอบ สืบเนื่องมาจากความสามารถและความกล้าของเธอทาง Parlophone จึงได้เซ็นสัญญากับเธอก่อนและให้เวลาเธอในการฝึกซ้อมและพัฒนาการร้องเพลงของเธอ จนกระทั่งวันหนึ่งที่เธอพร้อมที่จะออกซิงเกิ้ลและอัลบั้มชุดแรก Drama ในปี 2000 ในอัลบั้มชุดนี้มีซิงเกิ้ลฮิตอย่าง I Do, Call Me, Money, และ Thinkin’ Bout You

เธอกลับมากับผลงานใหม่กับอัลบั้มชุดสองที่ใช้ชื่อว่า "Thank You" (แต๊ง กิ้ว) ตอนนี้เรียกได้ว่าเป็นช่วงเวลาของเธอจริงที่จะกลับมาในวงการเพลงอีกครั้งหลังจากที่ได้ออกซิงเกิ้ลที่ผ่านมาในเดือนมิถุนายนปี 2003 ที่มีชื่อว่า "Bout" ซึ่งทำให้เธอได้ไปถึงจุดมุ่งหมายของเธอโดยเพลงดังกล่าว Jamelia ได้แต่งรวมกับ C Swing

ปี 2006 นี้เธอจึงกลับมาอีกครั้ง พร้อมอัลบั้มใหม่ Walk With Me มีซิงเกิ้ลที่ประสบความสำเร็จมาแล้วถึง 2 คือเพลง Something About You และ Beware of the Dog ล้วนแต่เข้า Top 10 บน UK Singles Chart

อัลบั้ม
-------

* Drama (2000)
* Thank You (2003)
* Walk With Me (2006)

แหล่งข้อมูลอื่น
---------------

* เว็บไซต์จามีเลีย เก็บถาวร 2004-04-04 ที่ เวย์แบ็กแมชชีน
**ซัมโฟร์ตีวัน** (อังกฤษ: Sum 41) เป็นวงพังก์ร็อกจากอะแจกซ์ รัฐออนแทริโอ ประเทศแคนาดา ที่ก่อตั้งวงตั้งแต่ปี ค.ศ. 1996 มีสมาชิกปัจจุบันคือ เดอริก วิบลีย์ (ร้องนำ, กีตาร์ริธึม) เจสัน แม็คคาสลิน (กีตาร์เบส ร้องประสาน) และ ทอม แทกเกอร์ (กีตาร์ลีด ร้องประสานและคีย์บอร์ด)

ในปี ค.ศ. 1999 วงได้เซ็นสัญญากับค่ายระดับนานาชาติอย่างไอแลนด์เรเคิดส์ จากนั้นมีผลงานสตูดิโออัลบั้ม 4 ชุด ซึ่งทุกชุดได้รับแผ่นเสียงทองคำขาวในแคนาดา อัลบั้มที่ประสบความสำเร็จที่สุดคืออัลบั้มชุด *All Killer No Filler* ที่ได้รับ 3 แผ่นเสียงทองคำขาวในแคนาดาและสหรัฐอเมริกา มีซิงเกิ้ลดังอย่าง "Fat Lip" ที่ติดชาร์ตอันดับ 1 บนบิลบอร์ดโมเดิร์นร็อกชาร์ต ถือเป็นซิงเกิ้ลที่ประสบความสำเร็จที่สุดของวง ส่วนซิงเกิ้ลที่ 2 จากอัลบั้มนี้ "In Too Deep" ติดท็อป 10 บนโมเดิร์นร็อกชาร์ต

วงได้ออกแสดงมากมายมากกว่า 300 ครั้งในแต่ละปีและมีทัวร์รอบโลกอันยาวนาน ส่วนมากจะยาวมากกว่า 1 ปี พวกเขายังได้รับการเสนอชื่อเข้าชิงรางวัลจูนและได้รับรางวัล 2 ครั้ง (กลุ่มแห่งปี ในปี 2002 และอัลบั้มร็อกยอดเยี่ยม ในปี 2005 จากชุด *Chuck*) พวกเขายังได้รับการเสนอชื่อเข้าชิงรางวัลแคนาเดียนอินดีเพนเดนต์มิวสิกอวอร์ดส 3 ครั้ง และในปี 2004 พวกเขาได้รับรางวัลวูดี สำหรับเพลง "The Good Woodie (Greatest Social Impact)" พวกเขายังได้รับการเสนอชื่อเข้าชิงรางวัลเคอร์แรง ในปี 2003 สำหรับสาขาการแสดงสดยอดเยี่ยม

อ้างอิง
-------

1. ↑  "Juno Awards 2003". คลังข้อมูลเก่าเก็บจากแหล่งเดิมเมื่อ 2009-12-13. สืบค้นเมื่อ 2008-08-17.
2. ↑  "Aquarius Records: About". Aquarius Records. คลังข้อมูลเก่าเก็บจากแหล่งเดิมเมื่อ 2006-06-15. สืบค้นเมื่อ 2008-08-17.
3. ↑  Edwards, Gavin (December 17, 2001). "People of the Year 2001: Sum 41". *Rolling Stone*. Wenner Media. คลังข้อมูลเก่าเก็บจากแหล่งเดิมเมื่อ 2009-04-14. สืบค้นเมื่อ 2008-08-19.
4. 1 2  "Artists Chart History". *Billboard*. Nielsen Company. สืบค้นเมื่อ 2008-08-17.
5. ↑  "Sum 41 Past Tour Dates". Island Records. คลังข้อมูลเก่าเก็บจากแหล่งเดิมเมื่อ 2007-02-09. สืบค้นเมื่อ 2008-08-17.
6. ↑  "MTVU Woodie Awards". Jambase.com. สืบค้นเมื่อ 2008-10-20.
7. ↑  "Kerrang! 2003 awards". *BBC News*. BBC. 2003-08-06. สืบค้นเมื่อ 2008-10-20.
**พรรคประชานิยมเวียดนาม** (Vietnam Populist Party) หรือเป็นที่รู้จักในภาษาเวียดนามว่าซางวีซัน เป็นพรรคการเมืองในเวียดนาม ก่อตั้งขึ้นเมื่อ 1 มกราคม พ.ศ. 2549 มีเป้าหมายเพื่อเรียกร้องประชาธิปไตยในเวียดนาม เนื่องจากเวียดนามเป็นรัฐที่มีพรรคการเมืองเดียว พรรคนี้จึงเป็นพรรคการเมืองผิดกฏหมายในเวียดนาม

องค์กร
------

องค์กรนี้จัดตั้งโดยกลุ่มนิยมประชาธิปไตย ต้องการให้เวียดนามใช้ระบบหลายพรรคการเมือง และประชาธิปไตย มีการเลือกตั้งที่เป็นอิสระและยุติธรรม มีเสรีภาพ สันติภาพ ใน พ.ศ.2550 พรรคได้จัดตั้งแนวร่วมกับพรรคเวียดนามก้าวหน้าเป็นแนวร่วมแลก-ฮอง ฮอง จุน ตัวแทนพรรคในเวียดนามถูกจับกุมเมื่อเดือนกุมภาพันธ์ พ.ศ. 2550 ในวันที่ 28 เมษายน พ.ศ. 2553 รัฐบาลเวียดนามจับกุม ฝ่าม ถิ เฝื่อง ผู้มีความเชื่อมโยงกับพรรคและพยายามวางระเบิด อีก 2 วันต่อมา เวียดนามประกาศให้พรรคนี้เป็นองค์กรก่อการร้าย

โปรแกรม
-------

พรรคนี้ออกรายการวิทยุเฮาไม มีที่ตั้งในแคลิฟอร์เนีย มีเป้าหมายเพื่อสนับสนุนสิทธิมนุษยชนและประชาธิปไตยในเวียดนาม ตั้งขึ้นในเดือนกุมภาพันธ์ พ.ศ. 2548 ออกอากาศผ่านเว็บไซต์ ในเดือนพฤษภาคมได้เพิ่มการออกอากาศภาษาเวียดนามเป็นสองวันต่อสัปดาห์ ผู้ฟังส่วนใหญ่อยู่ในชนบท

อ้างอิง
-------

1. ↑  Vietnam tells US to distinguish between protestors, criminals[*ลิงก์เสีย*], *Thanhnien News*.
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2007-12-01. สืบค้นเมื่อ 2015-02-25.

แหล่งข้อมูลอื่น
---------------

* Official website of the Vietnam Populist Party
* Website of Radio Hoa-Mai เก็บถาวร 2011-07-14 ที่ เวย์แบ็กแมชชีน
* The Secretary-General of the VPP เก็บถาวร 2021-02-11 ที่ เวย์แบ็กแมชชีน
**"ผู้ชนะสิบทิศ"** เป็นเพลงที่ขับร้องโดยชรินทร์ นันทนาคร ประพันธ์เนื้อร้องและทำนองโดย ไสล ไกรเลิศ บันทึกแผ่นเสียงครั้งแรกเมื่อปี พ.ศ. 2497 โดยชื่อแรกเริ่มของเพลงนี้คือ "บุเรงนองรำลึก" ต่อมามีการเสริมเนื้อเพลงบางส่วน และได้เปลี่ยนชื่อใหม่เป็น "ผู้ชนะสิบทิศ" เพื่อใช้เป็นเพลงประกอบละคร *ผู้ชนะสิบทิศ* ที่ชรินทร์รับบท จะเด็ด คู่กับสวลี ผกาพันธ์ รับบท ตะละแม่กุสุมา ออกอากาศทางสถานีโทรทัศน์ช่อง 4 บางขุนพรหม พ.ศ. 2504

หากในสมัยนี้ใครเอาไปร้องในอัลบั้ม อัดเป็นวีซีดีหรือดีวีดี ออกจำหน่ายต้องเสียค่าลิขสิทธิ์ถึง 200,000 บาท ถือว่าแพงที่สุดในประเทศไทย ชรินทร์กล่าวว่า ร้องเพลงนี้มากกว่าหมื่นครั้งได้

  

ปัจจุบันได้มีการนำเพลงนี้ไปใช้ในเชิง คุ ณ ภ า พ ที่จะทำให้คุณรู้สึก เ จ็ บ ใ จ แบบ เ ก เ ร

ประวัติ
-------

วันหนึ่งครูไสลไปยืนอ่านหนังสือเรื่อง *ผู้ชนะสิบทิศ* ตามร้านหนังสือแถวเวิ้งนาครเขษม จากนั้นจึงพาคุณ ชรินทร์ นันทนาคร ไปนั่งริมแม่น้ำเจ้าพระยาที่ครัววังหน้า ซึ่งตอนนี้เป็นสโมสรเทศบาลนครกรุงเทพ นั่งอยู่ในเวลากลางคืนที่มีดวงดาวเต็มท้องฟ้า ริมฝั่งแม่น้ำเจ้าพระยาที่มีแต่ต้นลำพูเต็มไปด้วยหิ่งห้อยเป็นล้าน ๆ ตัว ในบรรยากาศซึ่งเงียบ มีแต่เรือแจว เมื่อเห็นเช่นนั้น ครูไสลจึงเริ่มเขียนเพลงนี้ขึ้นมา ฮัมเพลงขึ้นมาทันที.....ฟ้าลุ่มอิรวดี คืนนี้มีแต่ดาว.... แล้วก็แต่งต่อไปจนจบ นำไปขายได้เงินไม่กี่ร้อยบาท

พอหลังแต่งเสร็จ ชรินทร์นำไปร้องที่วิทยุหนึ่งปณ. สถานีวิทยุรักษาดินแดน ร้องไปไม่นาน พอเพลงดังขึ้นมา ยาขอบหรือ โชติ แพร่พันธุ์ ก็เรียกครูไสลไปพบ ในตอนแรกนึกว่าเรียกไปเพราะไม่ขออนุญาตท่าน แต่ยาขอบกลับไปขนหนังสือมาให้ครูไสลทั้งชุด และอนุญาตให้นำไปแต่งเพลงอื่นๆ ได้อีก ซึ่งครูไสลก็แต่งเพลงที่เกี่ยวข้องอีก อาทิ "บุเรงนองลั่นกลองรบ", "ไขลูสู้ตาย", "อเทตยาพ้อรัก" "กุสุมาอธิษฐาน" ฯลฯ

เนื้อเพลง
---------

**ฉบับบันทึกแผ่นเสียงครั้งแรก พ.ศ. 2497 ในชื่อเพลง บุเรงนองรำลึก**

ฟ้าลุ่ม อิระวดีคืนนี้มีแต่ดาว 

แจ่มแสงแวววาว เด่นอะคร้าวสว่างเวหา

ข้ามาทำศึกลำเค็ญ ไม่เว้นว่างเปล่า 

เพื่อศักดิ์ชาว ตองอู ถึงจะตายจะอยู่ ขอเชิดชูมังตรา

ดวงใจข้ามอบจอมขวัญ มั่นรักจันทรา 

กุสุมายอดชู้ รักเจ้าเพียงเอ็นดู ไว้ชื่นชูดวงแด

ไปรบอยู่แห่งไหน ใจคะนึงถึงเจ้า เคยเล้าโลมโฉมแม่ 

ข้ากลับมาเมืองแปร มองเหลียวแลแสนเปลี่ยวเปล่า

ไม่มีแต่เงา ข้าเฝ้าอาลัย 

หัวใจแทบขาด อนาถใจไม่คลาย

เจ็บใจ คนรักโดนรังแก 

ข้าจะเผาเมืองแปร ให้มันวอดวาย 

จะตายให้เขาลือชาย จะให้เขาลือชายว่านามชื่อกู

ผู้ชนะสิบทิศ ผู้ชนะสิบทิศ ผู้ชนะสิบทิศ

**ฉบับบันทึกแผ่นเสียงครั้งที่ 2 พ.ศ. 2509 ในชื่อเพลง ผู้ชนะสิบทิศ**

ฟ้าลุ่ม อิระวดี คืนนี้มีแต่ดาว 

แจ่มแสงแวววาว เด่นอะคร้าว สว่างไสว

คลื่นเสียงย้ายฤดี คืนนี้ฉันเหงา 

Trugเหน็บหนาวใน ผัดผัดหื่อหื่อปุยปุย ข้าเศร้าวิญญา

ข้ามาทำศึก ลำเค็ญ เหนื่อยแสนยากเย็น 

ไม่เว้นว่างเปล่า เพื่อศักดิ์ชาว ตองอู 

ถึงจะตาย จะอยู่ ขอเชิดชูมังตรา

ดวงใจ ข้ามอบจอมขวัญ มั่นรักต่อกัน 

มิ่งขวัญจันทรา กุสุมายอดชู้ 

รักเจ้าเพียงเอ็นดู ไว้ชื่นชูดวงแด

ไปรบอยู่แห่งไหน ใจคะนึงถึงเจ้า

เคยเล้าโลมโฉมแม่ ข้ากลับ มาเมืองแปร 

มองเหลียวแล แสนเปลี่ยวเปล่า

ไม่มีแต่เงา ข้าเฝ้าอาลัย 

หัวใจแทบขาด อนาถใจไม่คลาย

เ จ็ บ ใ จ คนรักโดนรังแก 

ข้าจะเ ผ า เ มื อ ง เ เ ป ร ให้มันวอดวาย

จะตายให้เขาลือชาย จะให้เขาลือชาย 

ว่านามชื่อกู ผู้ชนะสิบทิศ ผู้ชนะสิบทิศ 

ผู้ชนะสิบทิศ ผู้ชนะ..สิบทิศ ฮื้มฮืมหื่มฮืมฮืม

อ้างอิง
-------

1. ↑  ผู้ชนะสิบทิศ เก็บถาวร 2008-12-09 ที่ เวย์แบ็กแมชชีน charinshow.com
2. ↑  พิสุทธินี, "ชรินทร์ นันทนาคร", นิตยสารลิปส์ ฉบับปักษ์หลังมกราคม 2553 หน้า 178-185
3. ↑  ผู้ชนะสิบทิศ
ประตูปราสาทในปัจจุบัน
**ปราสาทโคริยามะ** (ญี่ปุ่น: 郡山城; โรมาจิ: *Kōriyama-jō*) ตั้งอยู่ในเมืองยามาโตโกริยามะ จังหวัดนาระ ประเทศญี่ปุ่น สร้างในยุคเซ็งโงกุ
โดยไดเมียวสึตสึอิ จุงเก ซึ่งต่อมาเป็นที่พำนักของโทโยโตมิ ฮิเดนางะ  ในยุคเอโดะปราสาทแห่งนี้ถูกใช้เป็นฐานบัญชาการใหญ่ของแคว้นโคริยามะ ตลอดเวลาที่ผ่านมาปราสาทแห่งนี้ตกเป็นสมบัติของหลายตระกูล เช่น ตระกูลมิซูโนะ ตระกูลมัตสึไดระ ตระกูลฮนดะ ตระกูลฟูจิอิ และตระกูลยานางิซาวะ

ปัจจุบันกำแพงและป้อมรอบปราสาทถูกปรับปรุงเป็นสวนสาธารณะ โดยมีศาลเจ้ายานางิซาวะตั้งอยู่ภายในสวน ปราสาทถูกเลือกให้เป็นหนึ่งใน 100 อันดับของจุดชมซากุระในญี่ปุ่น (日本さくら名所100選) และในวันที่ 6 เมษายน พ.ศ. 2560 (ปีเฮเซที่ 29) ได้รับเลือกให้อยู่ในรายชื่อประกาศครั้งที่สองของปราสาท 100 อันดับแรกของญี่ปุ่น (続日本100名城 - อันดับรวมที่ 165)

รูปภาพ
------

* ยางูระยางูระ
* กำแพงและป้อมกำแพงและป้อม
* ป้อมบนยอดกำแพงป้อมบนยอดกำแพง
* ห้องสมุดยานางิซาวะห้องสมุดยานางิซาวะ

อ้างอิง
-------

1. ↑  Yamatokoriyama City Government official page, สืบค้นเมื่อ 4 พฤษภาคม 2551
2. ↑  "日本桜名所情報". 日本さくらの会. สืบค้นเมื่อ 2020-02-25.
3. ↑  "浜松城や忍城など選定＝「続100名城」" (PDF). *時事通信*. 日本城郭協会. 2017-04-06.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ปราสาทโคริยามะ**

* แนะนำปราสาทญี่ปุ่น เก็บถาวร 2009-01-07 ที่ เวย์แบ็กแมชชีน
* สำรวจปราสาทญี่ปุ่น
* ปราสาทในญี่ปุ่น
* สุดยอด 100 ปราสาทในญี่ปุ่น

พิกัดภูมิศาสตร์: 34°39′07″N 135°46′44″E﻿ / ﻿34.651917°N 135.778939°E﻿ / 34.651917; 135.778939
**ปลาช่อนเข็ม** (อังกฤษ: Giant pikehead) ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า *Luciocephalus pilcher* ในวงศ์ Osphronemidae

มีรูปร่างคล้ายปลาช่อนผสมกับปลาเข็ม กล่าวคือ มีส่วนหัวและปากแหลมยาว มีลำตัวสีน้ำตาลเข้มและน้ำตาลเขียว หลังสีจางกว่า กลางลำตัวมีแถบดำใหญ่ขอบสีพางพาดยาวและมีแถบสีจางพาดบริเวณด้านหลัง โคนครีบหางมีจุดสีดำขอบสีขาว ท้องสีจาง ครีบหลังสีดำ ครีบหางมีลายประสีคล้ำ ครีบล่างใสโปร่งแสง

มีขนาดความยาวประมาณ 15-20 เซนติเมตร โดยจะหากินบริเวณผิวน้ำ โดยอาหารได้แก่ แมลงน้ำขนาดเล็กและสัตว์น้ำขนาดเล็กต่าง ๆ 

เป็นปลาที่พบได้เฉพาะในป่าพรุตั้งแต่ภาคใต้ตอนล่างของไทย ไปจนถึงแหลมมลายู เป็นปลาที่พบได้ไม่บ่อยนัก

นิยมเลี้ยงเป็นปลาสวยงาม แต่ทว่าเลี้ยงให้รอดได้ค่อนข้างยาก เนื่องจากมักจะปรับตัวไม่ได้ เพราะเป็นปลาที่อาศัยอยู่ในน้ำที่มีสภาพเป็นความกรด (pH) ต่ำมาก

อ้างอิง
-------

1. ↑  สมโภชน์ อัคคะทวีวัฒน์. *สาระน่ารู้ ปลาน้ำจืดไทย เล่ม ๒*. กรุงเทพฯ : องค์การค้าของคุรุสภา, 2547. 257 หน้า. หน้า 177. ISBN 974-00-8738-8

แหล่งข้อมูลอื่น
---------------

* รูปและข้อมูลปลาช่อนเข็มจาก Fishbase.org
**วัดราชบัลลังก์ประดิษฐาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทางเกวียน อำเภอแกลง จังหวัดระยอง

ประวัติ
-------

วัดราชบัลลังก์ประดิษฐาราม หรือเรียกกันว่า **วัดทะเลน้อย** ตามชื่อหมู่บ้านเพราะบริเวณนี้กล่าวกันว่าเดิมเป็นทะเล สันนิษฐานว่าเป็นวัดที่พระเจ้าตากสินให้ชาวบ้านสร้างขึ้นเพื่ออุทิศส่วนกุศลให้กับทหารที่เสียชีวิตจากวีรกรรมทุ่งเพลงบ้านทะเลน้อยเมื่อครั้งก่อนเข้าตีเมืองจันทบูรในช่วงกลาง พ.ศ. 2310 พระเจ้าตากทรงช้างพระที่นั่ง คีรีบัญชรพร้อมกำลังทหารยกทัพออกจากเมืองระยองมาตั้งค่ายพักที่วัดนี้จนสามารถตีเมืองจันทบูรได้ 

มีเรื่องเล่ากันว่ามีหลักฐานสำคัญคือ แท่นรองพระบาท ที่เชื่อกันว่าเป็นของที่อยู่คู่กับบัลลังก์ มีลวดลายแบบจีนผสมอยู่ทุกส่วน ลงรักปิดทองด้วยฝีมือช่างชั้นสูง ปัจจุบันพระแท่น จัดแสดงอยู่ที่ ห้องธนบุรี-รัตนโกสินทร์ 

สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2323 ได้รับพระราชทานวิสุงคามสีมาเมื่อวันที่ 1 พฤศจิกายน พ.ศ. 2534 เขตวิสุงคามสีมา กว้าง 20 เมตร ยาว 40 เมตร

เมื่อพระเจ้าตากปราบดาภิเษกแล้วโปรดเกล้าฯ ให้นำบัลลังก์ที่ประทับของพระองค์ พร้อมด้วยตู้ลายรดน้ำ และพระพุทธรูปที่มีโครงสานด้วยหวายฉาบปูนมาถวายที่วัดเพื่อประดิษฐานเป็นพระประธานในอุโบสถ ต่อมาในสมัยพระบาทสมเด็จพระจอมเกล้าเจ้าอยู่หัว ได้เปลี่ยนชื่อใหม่เป็น "วัดราชบัลลังก์ประดิษฐาราม" เพื่อเชิดชูเกียรติแด่สมเด็จพระเจ้าตากสินมหาราช

เสนาสนะและโบราณวัตถุ
--------------------

อุโบสถหลังเก่า มีลักษณะเป็นอาคารก่ออิฐถือปูน หลังคาเครื่องไม้ลดชั้น มุงกระเบื้องว่าวซ้อนกัน ด้านหน้าและด้านข้างมีปีกนกคลุม เครื่องลำยองไม้แกะสลัก เชิงชายประดับด้วยไม้ฉลุลาย หน้าบันไม้กระดาน อุดเรียบตีแนวตั้ง ด้านหน้ามีประตูเข้าออก 2 ช่อง กรอบประตูตกแต่งด้วยลายเส้นนูน ซุ้มประตูทรงโค้งประดับด้วยลวดลายพันธุ์พฤกษาปูนปั้นทาสี แบบลายใบเทศ ศิลปะจีนผสมผสานกับศิลปะตะวันตก ผนังด้านหลังทึบตันมีเสาประดับผนังตรงกึ่งกลางด้าน ด้านข้างมีเสาประดับผนังแบ่งออกเป็น 5 ห้อง ด้านหน้า 4 ห้อง เป็นช่องหน้าต่าง ห้องสุดท้ายเป็นผนังทึบ หน้าต่างช่องแรกและช่องสุดท้ายมีกรอบและซุ้มรูปสามเหลี่ยมประดับลายพันธุ์พฤกษาแบบลายใบเทศกึ่งกลางซุ้มเป็นรูปดอกไม้และเหรียญอีแปะจีน กรอบหน้าต่างและซุ้มโค้งคล้ายซุ้มหน้านางประดับลายพันธุ์พฤกษาแบบลายใบเทศ สันนิษฐานว่าอุโบสถหลังเก่านี้น่าจะสร้างขึ้นในราวสมัยรัชกาลที่ 4–5 แห่งกรุงรัตนโกสินทร์ 

เจดีย์ทรงระฆัง ตามประวัติกล่าวว่า เริ่มก่อสร้างเมื่อ พ.ศ. 2430 แล้วเสร็จเมื่อ พ.ศ. 2445 ลักษณะเป็นเจดีย์ทรงระฆัง ก่ออิฐถือปูน ที่ฐานประทักษิณ มีบันไดทางขึ้น องค์ระฆังกลม ส่วนยอดเดิมชำรุดหักพัง และได้ซ่อมแซมขึ้นใหม่เป็นบัลลังก์สี่เหลี่ยมรองรับมาลัยเถาและปลียอด 

นอกจากนี้ยังมีโบราณวัตถุอีกมากมาย เช่น ตู้ลายรดน้ำ บัลลังก์ มีดดาบ และของเก่า

อ้างอิง
-------

1. ↑  "วัดราชบัลลังก์ประดิษฐาวราราม". กระทรวงการท่องเที่ยวและกีฬา.
2. ↑  "ศรัทธา! สมเด็จพระเจ้าตากฯ วัดราชบัลลังก์ประดิษฐาราม". ไทยรัฐ.
3. ↑  "วัดราชบัลลังก์ประดิษฐาราม". สำนักงานพระพุทธศาสนาแห่งชาติ.
4. ↑  "กราบพระเจ้าตากสินที่วัดราชบัลลังก์". องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน).
**วัดประดู่** เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ในหมู่ที่ 2 บ้านบางกระรี้ ตำบลวัดประดู่ อำเภออัมพวา จังหวัดสมุทรสงคราม

ประวัติ
-------

วัดประดู่เป็นวัดโบราณ สร้างขึ้นในสมัยกรุงศรีอยุธยาตอนปลาย ราว พ.ศ. 2320 พระบาทสมเด็จพระจุลจอมเกล้าเจ้าอยู่หัวเสด็จประพาสต้นทางชลมารคมายังวัดประดู่เมื่อวันพฤหัสบดีที่ 21 กรกฎาคม พ.ศ. 2477 และเสวยพระกระยาหารเช้าที่วัด ต่อมาใน พ.ศ. 2543 ได้มีการจัดตั้ง *พิพิธภัณฑ์เครื่องราชศรัทธา พระบาทสมเด็จพระจุลจอมเกล้าเจ้าอยู่หัว รัชกาลที่ 5* ลักษณะเป็นอาคารทรงไทย 2 ชั้น 5 หลังคาแฝด ปิดทองฝาสกลทั้งหลัง

อาคารเสนาสนะและพิพิธภัณฑ์
-------------------------

พิพิธภัณฑ์เครื่องราชศรัทธา พระบาทสมเด็จพระจุลจอมเกล้าเจ้าอยู่หัว รัชกาลที่ 5 ได้เก็บรักษาเครื่องราชศรัทธาต่าง ๆ เช่น พระแท่นบรรทม ตาลปัตรนามาภิไธยย่อ จปร. และตาลปัตรนารายณ์ทรงครุฑพร้อมปอกหลังสำหรับคลุม ตู้เล็กและตู้ทึบ ปิ่นโต บาตรพร้อมฝาบาตรไม้ฝังมุกตัวย่อ สพปมจ. กี่ใส่ยาฉุน ถาดใส่ของ ตะเกียงเจ้าพายุ นาฬิกาปารีส เป็นต้น นอกจากนี้ในวัดมี *ศาลาเก๋งเรือพระบาทสมเด็จพระจุลจอมเกล้าเจ้าอยู่หัว รัชกาลที่ 5* สร้างขึ้นเมื่อ พ.ศ. 2541 ลักษณะเป็นทรงไทยชั้นเดียว ใช้เป็นสถานที่เก็บรักษาเก๋งเรือพระราชทาน เมื่อวันที่ 21 กรกฎาคม พ.ศ. 2447 

พิพิธภัณฑ์อีกแห่งในวัดคือ *พิพิธภัณฑ์สมเด็จพระญาณสังวร สมเด็จพระสังฆราช สกลมหาสังฆปริณายก* สร้างใน พ.ศ. 2548 ลักษณะเป็นทรงไทย 2 ชั้น 4 หลังคาแฝด ชั้นบนเป็นไม้สักทอง ฝาปะกน สร้างขึ้นเพื่อเป็นการรำลึกถึงสมเด็จพระสังฆราชเจ้า กรมหลวงวชิรญาณสังวร เมื่อครั้งเสด็จทรงเยี่ยมวัดประดู่เมื่อวันที่ 3 มิถุนายน พ.ศ. 2548 สถานที่อีกแห่งหนึ่งที่สำคัญในวัดประดู่ก็คือ *ศูนย์สาธิตศิลปะการทำหัวโขนและเศียรครู (หอศิลป์)* สร้างเมื่อ พ.ศ. 2548 เป็นหอศิลป์แสดงขั้นตอนการทำและการฝึกทำหัวโขนและเศียรครู 

พระอุโบสถมีภาพจิตรกรรมฝาผนังอยู่ตรงกลางด้านหลังพระประธาน เป็นภาพเขียนต้นพระศรีมหาโพธิ์โดยมีองค์สมเด็จพระสัมมาสัมพุทธเจ้าพระประธานในพระอุโบสถตรัสรู้พร้อมอัครสาวกเบื้องซ้ายและขวา บริเวณด้านข้างหน้าต่างทั้งซ้ายและขวามีเทวดาหุ่นปั้นมากมายแสดงความยินดี พระประธานในอุโบสถเป็นพระพุทธรูปโบราณสมัยอยุธยา ศิลปะแบบล้านช้าง ชาวบ้านเรียกว่าพระพุทธเจ้าใหญ่หรือพระพุทธชินสีห์บารมีแสน

ด้านนอกอุโบสถคือ ศาลาการเปรียญ มีภาพวาดบนผนังเพดานแบบดั้งเดิมสมัยพระบาทสมเด็จพระพุทธเลิศหล้านภาลัยซึ่งวาดด้วยสีฝุ่นดินสอพอง เช่น ภาพชุมนุมเทวดา ภาพหนุมานแผลงฤทธิ์เหินเวหา ภาพฤๅษี ภาพคนธรรพ์ ภาพหัวล้านชนกัน และภาพพุทธประวัติ ด้านหลังอุโบสถเป็นศาลาข้างน้ำ

อ้างอิง
-------

1. ↑  "วัดประดู่ สมุทรสงคราม".
2. ↑  "วัดประดู่". กระทรวงการท่องเที่ยวและกีฬา.[*ลิงก์เสีย*]
**สำนักงานคณะกรรมการกำกับและส่งเสริมการประกอบธุรกิจประกันภัย** (อังกฤษ: Office of Insurance Commission; อักษรย่อ: "คปภ." "OIC") เป็นหน่วยงานของรัฐที่ไม่เป็นส่วนราชการและไม่เป็นรัฐวิสาหกิจ มีฐานะเป็นนิติบุคคลทำหน้าที่ดำเนินงานตามนโยบายที่กำหนด โดยคณะกรรมการกำกับและส่งเสริมการประกอบธุรกิจประกันภัย มีหน้าที่กำกับและพัฒนาธุรกิจประกันภัย และคุ้มครองสิทธิประโยชน์ของประชาชนด้านการประกันภัย

ประวัติความเป็นมา
-----------------

พ.ศ. 2472 มีการจัดตั้งกองควบคุมบริษัทประกันภัย ภายใต้กรมทะเบียนการค้า กระทรวงพาณิชย์และคมนาคม ได้เปลี่ยนชื่อเป็น แผนกควบคุมประกันภัย กองหุ้นส่วนบริษัท กรมทะเบียนการค้า กระทรวงเศรษฐการ เมื่อปี พ.ศ. 2484 และได้ยกฐานะขึ้นเป็น กองประกันภัย กรมทะเบียนการค้า กระทรวงเศรษฐการ เมื่อปี พ.ศ. 2495 จากนั้นย้ายมาสังกัดสำนักงานปลัดกระทรวงเศรษฐการ ในปี พ.ศ. 2511 และได้เปลี่ยนชื่อมาเป็น สำนักงานประกันภัย สำนักงานปลัดกระทรวงพาณิชย์ ต่อมายกฐานะเทียบเท่ากรมหนึ่งในกระทรวงพาณิชย์ เมื่อปี พ.ศ. 2522 และได้เปลี่ยนชื่อมาเป็น กรมการประกันภัย กระทรวงพาณิชย์ ในปี พ.ศ. 2533 จนเปลี่ยนสถานะเป็นองค์กรอิสระ ภายใต้ชื่อปัจจุบัน เมื่อปี พ.ศ. 2550

อ้างอิง
-------

1. ↑  "คปภ.คืออะไร ทำไมคนทำประกัน ถึงต้องรู้จัก แนะนำให้อ่านเลย". สืบค้นเมื่อ 15 กุมภาพันธ์ 2563. `{{cite news}}`: ตรวจสอบค่าวันที่ใน: `|access-date=` (help)
2. ↑  "เกี่ยวกับ คปภ. บทบาทหน้าที่และประวัติ". สืบค้นเมื่อ 15 กุมภาพันธ์ 2563. `{{cite news}}`: ตรวจสอบค่าวันที่ใน: `|access-date=` (help)
**วัดสักใหญ่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านบางโอ ตำบลวัดชลอ อำเภอบางกรวย จังหวัดนนทบุรี

ประวัติการสร้างวัดสักใหญ่ยังไม่เป็นที่แน่ชัด บางแหล่งข้อมูลระบุว่าสมเด็จพระเจ้าตากสินมหาราชได้พระราชทานทรัพย์ส่วนพระองค์ร่วมกับบรรพบุรุษในถิ่นนี้สร้างวัดขึ้นเมื่อ พ.ศ. 2317 ในขณะที่บางแหล่งข้อมูลสันนิษฐานว่าวัดนี้สร้างขึ้นในสมัยสมเด็จพระนารายณ์มหาราช โดยพิจารณาจากลักษณะพระประธานในอุโบสถที่มีชื่อว่า *หลวงพ่อใหญ่* และเทียบเคียงจากหลักฐานทางราชการของวัดเพลง (ร้าง) ที่อยู่ใกล้เคียงกันตามลักษณะสถาปัตยกรรมและลายปูนปั้นที่เหลืออยู่ ต่อมาในสงครามคราวเสียกรุงศรีอยุธยาครั้งที่ 2 พม่าได้ตั้งค่ายริมสองฝั่งแม่น้ำเจ้าพระยา ชาวบ้านและพระสงฆ์วัดสักใหญ่ต้องหลบหนีภัยสงครามหรือถูกเกณฑ์ไปรบ ทำให้วัดสักใหญ่ร้างไปช่วงหนึ่ง มีเรื่องเล่ากันว่า ก่อนที่สมเด็จพระเจ้าตากสินมหาราชจะทรงยกทัพไปตีค่ายโพธิ์สามต้น ได้ทรงยกทัพมาจากจันทบุรีแล้วทรงพักทัพระหว่างทางในท้องที่บางกรวยรวมถึงวัดสักใหญ่ และหลังจากที่ทรงชนะศึกพม่าที่เมืองเชียงใหม่เมื่อ พ.ศ. 2317 ได้ทรงอัญเชิญพระพุทธรูปปางสุโขทัยหรือ *หลวงพ่อสุโขทัย* มาด้วยและโปรดเกล้าฯ ให้นำไปประดิษฐานที่วัดสักใหญ่พร้อมกับบูรณะฟื้นฟูวัดขึ้นมาใหม่ (แต่ยังมีเรื่องเล่าอีกว่าพระพุทธรูปองค์นี้ได้รับการอัญเชิญมาจากอุโบสถวัดยางป่าในสมัยที่เป็นวัดร้าง)

สันนิษฐานว่าหลวงพ่อสุโขทัยสร้างขึ้นประมาณ พ.ศ. 1900–2000 ในสมัยสุโขทัยตอนปลาย มีพุทธลักษณะงดงาม หน้านางหรือเทวดา ประทับนั่งขัดสมาธิราบปางมารวิชัย แต่เดิมองค์พระถูกห่อหุ้มด้วยปูน เมื่อคราวพม่ายกทัพมาตีกรุงศรีอยุธยา ชาวบ้านตลอดจนพระสงฆ์ได้ช่วยกันพอกปูนเพื่อให้พม่าคิดว่าเป็นพระพุทธรูปปูนปั้น ในเวลาต่อมาเมื่อปูนได้กะเทาะออกเผยให้เห็นเนื้อทองด้านใน จึงมีการกะเทาะปูนออกและลงรักปิดทองใหม่

อ้างอิง
-------

1. ↑  "วัดสักใหญ่". เทศบาลเมืองบางกรวย.[*ลิงก์เสีย*]
2. ↑  "บันทึกประเทศไทย ฉบับที่ 111 จังหวัดนนทบุรี". p. 76–77.
3. ↑  "วัดสักใหญ่". การท่องเที่ยวแห่งประเทศไทย (ททท.).
**ฟรีเดอรีเคอ ลุยเซอ วิลเฮลมีเนอ แห่งปรัสเซีย** (เยอรมัน: *Friederike Luise Wilhelmine von Preußen*) (อังกฤษ: Wilhelmine of Prussia, Queen of the Netherlands) เป็นเจ้าหญิงเยอรมันจากราชอาณาจักรปรัสเซียซึ่งอภิเษกสมรสเข้าสู่พระราชวงศ์เนเธอร์แลนด์ และได้ขึ้นเป็นพระราชินีในพระเจ้าวิลเลิมที่ 1 แห่งเนเธอร์แลนด์

พระราชประวัติ
-------------

วิลเฮลมีเนอแห่งปรัสเซีย สมเด็จพระราชินีแห่งเนเธอร์แลนด์ เดิม *เจ้าหญิงวิลเฮลมีเนอแห่งปรัสเซีย* เสด็จพระราชสภมพเมื่อวันที่ 18 พฤศจิกายน ค.ศ. 1774 ณ ราชอาณาจักรปรัสเซีย ทรงเป็นพระราชบุตรพระองค์ที่ 4 และพระราชธิดาพระองค์ที่ 2 ในพระเจ้าฟรีดริช วิลเฮ็ล์มที่ 2 แห่งปรัสเซีย กับ เฟรเดอริกา หลุยซาแห่งเฮลส์-ดาร์มชตัท สมเด็จพระราชินีแห่งปรัสเซีย โดยพระองค์ทรงเป็นพระราชขนิษฐาใน พระเจ้าฟรีดริช วิลเฮล์มที่ 3 แห่งปรัสเซีย โดยพระองค์ทรงศึกษากับพระราชปิตุลา (ลุงฝั่งบิดา) นั่นคือ พระเจ้าฟรีดริชที่ 2 แห่งปรัสเซีย ซึ่งเคร่งครัดและเข้มงวดมาก

อภิเษกสมรสและสมเด็จพระราชินีแห่งเนเธอร์แลนด์
--------------------------------------------

เจ้าหญิงวิลเฮลมีเนอ ทรงเข้าพระราชพิธีอภิเษกสมรสกับ พระเจ้าวิลเลิมที่ 1 แห่งเนเธอร์แลนด์ ขณะนั้นทรงดำรงพระอิสริยยศเป็น **เจ้าชายวิลเลิม เจ้าชายแห่งออเรนจ์** เมื่อวันที่ 1 ตุลาคม ค.ศ. 1891 พระองค์ได้รับพระราชทานพระอิสริยศเป็น **เจ้าหญิงวิลเฮลมีเนอ เจ้าหญิงแห่งออเรนจ์ พระวรชายา** ต่อมา เจ้าชายวิลเลิมเสด็จขึ้นครองราชย์ เป็นพระมหากษัตริย์แห่งเนเธอร์แลนด์ พระองค์จึงได้รับการสถาปนาเป็น **สมเด็จพระราชินีแห่งเนเธอร์แลนด์** โดยทั้ง 2 มีพระราชบุตรร่วมกัน ดังนี้

* พระเจ้าวิลเลิมที่ 2 แห่งเนเธอร์แลนด์ พระมหากษัตริย์เนเธอร์แลนด์พระองค์ต่อมา
* เจ้าชาย (สิ้นพระชนม์ในวันประสูติ)
* เจ้าชายเฟรเดอริกแห่งเนเธอร์แลนด์
* เจ้าหญิงพอลีนแห่งออเรนจ์-นัสเซา
* เจ้าชาย (สิ้นพระชนม์ในวันประสูติ)
* เจ้าหญิงมาริแอนแห่งเนเธอร์แลนด์

สวรรคต
------

สมเด็จพระราชินีวิลเฮลมีเนอแห่งเนเธอร์แลนด์ ทรงประชวรบ่อยครั้งขึ้นและแต่ละครั้งยาวนานเป็นเดือน พระองค์ไม่ค่อยปรากฏพระองค์ต่อหน้าสาธารณชนเนื่องจากพระพลานามัยย่ำแย่ ก่อนจะสด็จสวรรคต ณ พระราชวังนอร์ดไอน์เดอ ใน เดอะเฮก สิริพระชนมายุ 62 พรรษา พระบรมศพถูกฝังไว้ ณ เดลฟท์

  


| * ด
* ค
* ก
คู่อภิเษกสมรสในพระมหากษัตริย์เนเธอร์แลนด์ |
| --- |
| 
* **แม็กซิมา ซอร์เรกัวตา** *(2013–ปัจจุบัน)*

* เคลาส์ ฟาน อัมส์เบิร์ก *(1980–2002)*
* เจ้าชายแบร์นฮาร์ดแห่งลิพเพอ-บีสเตอร์เฟลด์ *(1948–1980)*
* ดยุกเฮนดริกแห่งเม็คเล็นบูร์ก-ชเวริน *(1901–1934)*
* เจ้าหญิงเอ็มมาแห่งวัลเด็คและไพร์มอนต์ *(1879–1890)*
* เจ้าหญิงโซฟีแห่งเวือร์เทมเบิร์ก *(1849–1877)*
* แกรนด์ดัชเชสอันนา ปัฟลอฟนา *(1840–1849)*
* เจ้าหญิงวิลเฮลมีเนอแห่งปรัสเซีย *(1813–1837)*
* ออร์ตอง เดอ โบอาร์เนส *(1806–1810)*

 |
สำหรับความหมายอื่น ดูที่ เรดการ์ด
โฆษณาชวนเชื่อแสดงภาพของยุวชนแดง
**ยุวชนแดง** (อังกฤษ: Red Guards) หรือ **หงเว่ยปิง** (จีนตัวย่อ: 红卫兵; จีนตัวเต็ม: 紅衛兵; พินอิน: *Hóng Wèi Bīng*) เป็นขบวนการทางสังคมกึ่งทหารของนักศึกษาเยาวชนซึ่งถูกเรียกระดมโดยเหมา เจ๋อตุง ในปี พ.ศ. 2509 และ พ.ศ. 2510 ในช่วงระหว่างการปฏิวัติทางวัฒนธรรมระยะแรก

เป้าหมายองขบวนการยุวชนแดงตามที่ผู้นำระบุไว้ คือ "ท่านประธานเหมาได้กำหนดอนาคตของเราในฐานะองค์กรยุวชนนักปฏิวัติติดอาวุธ...ดังนั้นถ้าประธานเหมาเป็นผู้บัญชาการทหารสูงสุดแห่งกองทัพแดงของเรา และพวกเราเป็นยุวชนแดงของเขา ใครจะหยุดพวกเราได้? ก่อนอื่น เราจะทำให้ประเทศจีนนับถือลัทธิเหมาจากภายในสู่ภายนอก และจากนั้นเราจะช่วยให้ประชาชนทำงานจากประเทศอื่นๆที่จะทำให้โลกเป็นสีแดง และจากนั้นก็ทั่วทั้งจักรวาล"}}

ยุวชนแดงได้ระบการสนับสนุนโดยตรงจากเหมา และเติบโตขึ้นอย่างรวดเร็ว ขบวนการยุวชนแดงในปักกิ่งมาถึงจุดสูงสุดในระหว่าง "สิงหาคมแดง" เมื่อปี 1966 ก่อนที่จะแพร่หลายไปทั่วจีนแผ่นดินใหญ่ เหมาใช้งานยุวชนแดงในฐานะโฆษณาชวนเชื่อและเพื่อให้บรรลุเป้าหมายต่าง ๆ เช่น การยึดอำนาจ และการทำลายสัญลักษณ์ของจีนยุคก่อนคอมมิวนิสต์ ("สิ่งเก่าแก่สี่ประการ") ซึ่งรวมถึงโบราณวัตถุและฮวงซุ้ยของบุคคลในประวัติศาสตร์จีน นอกจากนี้ รัฐบาลในยุคนั้นยังให้อิสระแก่ยุวชนแดงอย่างมาก รวมถึงขั้นอนุญาตให้ยุวชนแดงสามารถทำร้ายร่างกายผู้อื่นที่มองว่าเป็นภัยต่อการปกครอง ต่อมาขบวนการยุวชนแดงได้อยู่เหนือการควบคุม และมักเผชิญหน้ากับเจ้าหน้าที่รัฐ รวมถึงเป็นภัยแก่ความปลอดภัยสาธารณะ ท้ายที่สุดรัฐบาลได้ระงับขบวนการนี้ โดยที่ตัวเหมาเองยังมองว่าขบวนการนักเรียนนักศึกษานี้ได้มีความสุดโต่งเกินไป ภายในปี 1968 ขบวนการยุวชนแดงได้สูญสลายไปหมด

อ้างอิง
-------

1. ↑  Teiwes, F; "Mao and His Followers". *A Critical Introduction to Mao Zedong*; Cambridge University Press (2010)
2. ↑  Woei Lien Chong, China's great proletarian Cultural Revolution: master narratives and post-Mao counter narratives, page 105, published 2002
3. ↑  Wang, Youqin (2001). "Student Attacks Against Teachers: The Revolution of 1966" (PDF). *The University of Chicago*. เก็บ (PDF)จากแหล่งเดิมเมื่อ 17 April 2020.
4. ↑  Jian, Guo; Song, Yongyi; Zhou, Yuan (2006). *Historical Dictionary of the Chinese Cultural Revolution* (ภาษาอังกฤษ). Scarecrow Press. ISBN 978-0-8108-6491-7. เก็บจากแหล่งเดิมเมื่อ 11 June 2020. สืบค้นเมื่อ 10 July 2020.
5. ↑  MacFarquhar, Roderick; Schoenhals, Michael (2006). *Mao's Last Revolution*. The Belknap Press. ISBN 9780674023321.
**เมธี อรุณ** (เกิด: 15 กันยายน พ.ศ. 2523 ที่ จังหวัดนราธิวาส ชื่อเล่น: เมธี) เป็นนักร้องนำวง *ลาบานูน* ซึ่งปัจจุบันอยู่ภายใต้สังกัดค่าย จีนี่ เรคคอร์ด ในเครือ จีเอ็มเอ็ม แกรมมี่ ก่อนหน้านั้นอยู่ค่าย มิวสิค บั๊กส์

ประวัติ
-------

เมธี มีชื่อเล่นเป็นภาษาอาหรับว่า *อัสวาน* (أسوان) เข้ารับการศึกษาที่โรงเรียนเวียงสุวรรณวิทยาคม ตำบลแว้ง อำเภอแว้ง จังหวัดนราธิวาส ก่อนจะได้รับทุนศึกษาต่อในชั้นมัธยมปลายทีโรงเรียนอิสลามวิทยาลัยแห่งประเทศไทย และจบการศึกษาระดับปริญญาตรีจาก คณะครุศาสตร์ สาขาเทคโนโลยีนวัตกรรมการศึกษา มหาวิทยาลัยราชภัฏสวนสุนันทา ระดับปริญญาโทในหลักสูตรการจัดการภาครัฐและภาคเอกชน คณะรัฐประศาสนศาสตร์ ของ สถาบันบัณฑิตพัฒนบริหารศาสตร์ และเคยเป็นเลขานุการนายกองค์การบริหารส่วนจังหวัดสตูล (อบจ.สตูล) ในช่วงพักวงลาบานูนเพลงที่ผู้ฟังส่วนใหญ่คุ้นเคยจนติดหู ได้แก่ "ยาม", "191", "คนตัวดำ", "รักแท้", "เป็นตายร้ายดี", "เท่าเดิม", "ปฏิทิน", "เชือกวิเศษ", "แพ้ทาง"และ",ใจกลางเมือง" เป็นต้น

ชีวิตส่วนตัว
------------

เมธี อรุณเคยลงเล่นการเมืองที่บ้านเกิดเป็นอดีตเลขานุการนายกองค์การบริหารส่วนจังหวัดสตูล แต่ไม่ผ่านเกณฑ์เนื่องจากอายุยังไม่ถึง และยังเป็นอาจารย์สอนที่มหาลัยหาดใหญ่ ในวันที่ 18 เมษายน พ.ศ. 2558 เมธียังรับตำแหน่งเป็นรองประธาน สโมสรฟุตบอลสตูล ยูไนเต็ด

ด้านการเมือง
------------

เมธี ได้เปิดตัวกับพรรคประชาธิปัตย์และในการเลือกตั้งปีพ.ศ. 2566 ได้ลงสมัคร ส.ส.นราธิวาส เขต 2 ประกอบด้วยอำเภอตากใบและอำเภอสุไหงโก-ลก แต่ไม่ได้รับการเลือกตั้ง

ผลงานเพลง
---------

### ในนามวงลาบานูน

#### อัลบั้ม

* นมสด (2541)
* 191 (2542)
* คนตัวดำ (2545)
* Clear (2546)
* สยามเซ็นเตอร์ (2548)
* 24 ชั่วโมง (2549)
* Keep Rocking (2555)
* N.E.W.S. (2559)
* Delivery (2564)

#### อัลบั้มพิเศษ

* ทรัพย์สินทางปัญญา (2546)
* One (2547)

#### ซิงเกิล

**พ.ศ. 2557**

* ศึกษานารี

**พ.ศ. 2558**

* พลังงานจน (ร่วมกับ เปาวลี พรพิมล)
* เชือกวิเศษ

**พ.ศ. 2559**

* แพ้ทาง

**พ.ศ. 2560**

ใจกลางเมือง

#### เพลงประกอบละคร

* ของนอกกาย ประกอบละคร สุภาพบุรุษลูกผู้ชาย

### ผลงานเพลงรับเชิญ

* ปลิดปลิว ของ บอดี้แสลม อัลบั้ม (ดัม-มะ-ชา-ติ)

อ้างอิง
-------

1. ↑  ประวัติสมาชิกวงลาบานูน
2. ↑  แง่มุมชีวิต "เมธี อรุณ" แห่งลาบานูน การเมือง อาจารย์มหาลัย ฟุตบอล?
3. ↑  ข้ามวงการ! "เมธี ลาบานูน" รับตำแหน่งรองประธาน "สตูล ยูไนเต็ด"
Bangui Wind Farm ในประเทศฟิลิปปินส์
Lillgrund Wind Farm ในประเทศสวีเดน
**ฟาร์มกังหันลม** เป็นกลุ่มของกังหันลมในสถานที่เดียวกับที่ใช้ในการผลิตพลังงานไฟฟ้า ฟาร์มกังหันลมขนาดใหญ่อาจประกอบด้วยจำนวนหลายร้อยแต่ละกังหันลม และครอบคลุมพื้นที่ระยะยาวหลายร้อยตารางไมล์ แต่ดินแดนระหว่างกังหันอาจจะใช้เพื่อวัตถุประสงค์ในการเกษตรหรืออื่น ๆ ฟาร์มกังหันลมอาจยังมีอยู่ในต่างประเทศ

ในการดำเนินงานของฟาล์มกังหันลมจำนวนมากที่ใหญ่ที่สุดบนฝั่งที่ตั้งอยู่ในประเทศสหรัฐอเมริกา และประเทศจีน ฟาร์มกังหันลมกานซูในประเทศจีนมีมากกว่า 5,000 เมกะวัตต์ ติดตั้งโดยมีเป้าหมาย 20,000 เมกะวัตต์ ในปี 2020 ประเทศจีนมีอีกหลายแห่ง "ฐานพลังงานลม" ที่มีขนาดใกล้เคียงกัน ในศูนย์พลังงานลมแอลต้า ในรัฐแคลิฟอร์เนีย เป็นฟาร์มกังหันลมที่ใหญ่ที่สุดบนฝั่งนอกประเทศจีน มีกำลังการผลิต 1,020 เมกะวัตต์ ของพลังงาน เมื่อเดือนกุมภาพันธ์ 2012 ฟาร์มกังหันลมวอลนี ในสหราชอาณาจักร เป็นฟาร์มกังหันลมที่ใหญ่ที่สุดในต่างประเทศในทั่วโลกด้วย 367 เมกะวัตต์ ตามมาด้วยฟาร์มกังหันลมธเนศ (300 เมกะวัตต์) ซึ่งตั้งอยู่ในสหราชอาณาจักรเช่นเดียวกัน

มีหลายกังหันลมขนาดใหญ่ภายใต้การก่อสร้างเหล่านี้รวมถึงฟาร์มกังหันลมนอกชายฝั่งแอนฮอลต์ (400 เมกะวัตต์), ฟาร์มกังหันลมนอกชายฝั่ง BARD (400 เมกะวัตต์) , ฟาร์มกังหันลมไซล์ด (350 เมกะวัตต์) , ฟาร์มกังหันลมมหานครแกบเบิร์ด (500 เมกะวัตต์), ฟาร์มกังหันลมลินซ์ (270 เมกะวัตต์), ลอนดอน อาร์เรย์ (1000 เมกะวัตต์), โครงการกังหันลมต่ำแมน้ำสเน็ก (343 เมกะวัตต์), ฟาร์มกังหันลมแมคาร์ธูร์ (420 เมกะวัตต์), ฟาร์มกังหันลมชีเพิร์ดสแฟลต (845 เมกะวัตต์) และฟาร์มกังหันลมนอกชายฝั่งชีริงแฮมโชล (317 เมกะวัตต์)kio--jugf6r75esg5 bn MIY7QWI MNAZik xc

อ้างอิง
-------

1. ↑  Terra-Gen Press Release เก็บถาวร 2012-05-10 ที่ เวย์แบ็กแมชชีน, 17 April 2012

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ฟาร์มกังหันลม**

* World Wind Energy Association เก็บถาวร 2008-12-19 ที่ เวย์แบ็กแมชชีน
* Wind Power in the United States: Technology, Economic, and Policy Issues (53p), Congressional Research Service, June 2008
* Database of projects throughout the World
* Database of offshore wind projects in North America
* Wind Project Community Organizing
* World Wind Energy Association เก็บถาวร 2011-02-08 ที่ เวย์แบ็กแมชชีน
* 4C Offshore's Global Wind Farm Interactive Map and Database
* The Largest Windparks เก็บถาวร 2012-09-12 ที่ เวย์แบ็กแมชชีน — Index of planned and operational wind farms at RE-Database
**พิมลรัตน์ พิศลยบุตร** ชื่อเล่น **กบ** อดีตนักแสดงชาวไทย เกิดเมื่อวันที่ 3 มิถุนายน พ.ศ. 2526 มีชื่อเสียงในฐานะนักแสดงจากภาพยนตร์เรื่อง **สุริโยทัย**

ประะวัติ
--------

*กบ พิมลรัตน์* เป็นคนกรุงเทพมหานคร เกิดที่โรงพยาบาลสมิติเวช เป็นบุตรสาวของ นายพิศิษฐ์ (บิดา) และ นางลาวัลย์ พิศลยบุตร (มารดา) มีพี่น้องทั้งหมด 6 คน เคยเข้าศึกษาในระดับอนุบาล - ประถมศึกษา จากโรงเรียนสมถวิลราชดำริ ชั้นมัธยมศึกษา จากโรงเรียนผดุงศิษย์พิทยา สายศิลป์-คำนวณ และสำเร็จการศึกษาในระดับปริญญาตรีจาก มหาวิทยาลัยรังสิต คณะนิเทศศาสตร์ สาขาการประชาสัมพันธ์

เข้าสู่วงการบันเทิงโดยการถ่ายโฆษณาในอายุเพียง 13 ปี เช่น ยาสระผม "ทิมโมเท" , ถ่ายภาพนิ่งยาสีฟัน "ดาร์ลี่" เป็นต้น

ต่อมาได้รับเลือกให้แสดงภาพยนตร์อิงประวัติศาสตร์ฟอร์มยักษ์สร้างขึ้นจากพระราชดำริของสมเด็จพระนางเจ้าสิริกิติ์ พระบรมราชินีนาถ ในเรื่อง **สุริโยไท** รับบทเป็น พระสุริโยทัย (ตอนเด็ก) และพระสวัสดิราช (ลูกของพระสุริโยไท) กำกับโดยหม่อมเจ้าชาตรีเฉลิม ยุคล ซึ่งเป็นผลงานที่สร้างชื่อเสียงในวงการบันเทิงให้กับเธอทำให้เธอดังเป็นพลุแตกชั่วข้ามคืนทันทีเมื่อภาพยนตร์เข้าฉายทุกโรงภาพยนตร์

และได้ร่วมงานกับผู้กำกับ Hollywood รุ่นใหญ่อย่าง Francis Ford Coppola ซึ่งเป็นพระสหายของหม่อมเจ้าชาตรีเฉลิม ยุคลในภาพยนตร์สุริโยไท Version 4 ชม. เรียบเรียงและกำกับใหม่บางส่วนเพิ่มเติมซึ่งเข้าฉายในประเทศสเปนเป็นที่แรกและประเทศอื่นๆ รวมถึงเมืองไทยด้วย หลังจากนั่นจึงรับเล่นละครกับทางช่อง 3 เป็นเรื่องแรกแนวแฟนตาซีอิงวรรณคดี จากบทประพันธ์ของ "แก้วเก้า" เรื่อง **ปลายเทียน** รับบทเป็น *เจ้าสร้อยสุมาลี* และเป็นละครเรื่องแรกที่สร้างชื่อเสียงให้กับเธอเช่นกัน

ด้านชีวิตส่วนตัว สถานภาพสมรส กับ ประสพ พลากรกิตติ กรรมการผู้จัดการ บริษัท เคมีโก้ อินเตอร์ คอร์ปอเรชั่น จำกัด เมื่อวันที่ 12 ตุลาคม พ.ศ. 2559 แต่ไม่มีบุตรด้วยกัน

มิวสิควีดีโอ
------------

* บอกได้ไหม ผลงานเพลงของ เต็ม วุฒิสิทธิ์ สืบสุวรรณ
* รัก ผลงานเพลงของ เต็ม วุฒิสิทธิ์ สืบสุวรรณ
* ช่องว่างในหัวใจ (แสดงคู่กับ ฟิล์ม รัฐภูมิ โตคงทรัพย์) ผลงานเพลงของเสือ ธนพล จากค่ายมิวสิค อาร์มี่

ผลงาน
-----

### ภาพยนตร์

| ปี | เรื่อง | บทบาท |
| --- | --- | --- |
| 2544 | *สุริโยไท* | พระสุริโยไท (วัยสาว)/ พระสวัสดิราช (พระวิสุทธิกษัตรีย์) |
| 2548 | *เสือคาบดาบ* | ดวงดาว |
| 2553 | *ตายโหง ตอน "ซานติฆ่า"* | แป้ง |
| 2554 | *คนโขน*  | รำไพ |
| 2558 | *พันท้ายนรสิงห์* | พระองค์รัตนา |
| 2559 | *ขุนพันธ์* | บุหงา |

### ละคร

| ปี | เรื่อง | บทบาท | สถานีโทรทัศน์ |
| --- | --- | --- | --- |
| 2545 | *ปลายเทียน* | เจ้าสร้อยสุมาลี | ช่อง 3 |
| 2546 | *สายโลหิต*  | ดาวเรือง |
| 2548 | *ยอดคุณตูบ* | ทอดาว |
| *ร.ศ. 112 คนไทยรักแผ่นดิน (ละครเฉลิมพระเกียรติ)*  | พิกุล | ช่อง 5 |
| 2549 | *ลอดลายมังกร* | นันทนา |
|  *ปูลม* | ปูลม | ช่อง 3 |
| 2551 | *ทองเนื้อแท้* | พรสวรรค์ |
| 2553 | *ส.อ.ว.ห้อง 2 รุ่น 44* |  | ไทยพีบีเอส |
| 2554 | *รอยไหม* | วงพระจันทร์ | ช่อง 3 |
| 2555 |  *เซน...สื่อรักสื่อวิญญาณ ตอน นิทราอาฆาต*  | นุ้ก | ช่อง 5 |
| 2556 | *ผู้ชนะสิบทิศ*  | โชอั้ว | ช่อง 8 |
| 2558 |  *แหวนทองเหลือง* | เสาวรส |
|  *ปริศนา* | สิรี สุทธากุล | พีพีทีวี |
| *เจ้าสาวของอานนท์*  |
| 2559 | *พันท้ายนรสิงห์ (ละครโทรทัศน์)* | พระองค์รัตนา | ช่องเวิร์คพอยท์ |
|

ผลงานพิธีกร
-----------

* รายการ 5 อภินิหาร ทางช่อง 5

อ้างอิง
-------

* พิมลรัตน์ พิศลยบุตร กบ ประวัติจาก nangdee.com
* ‘กบ’ พิมลรัตน์ พิศลยบุตร เรียบง่าย…ไม่ใช่เรียบร้อย[*ลิงก์เสีย*]
นายกรัฐมนตรีซีเรีย วาอีล นาดิร อัลฮัมกี ระหว่างการเยือนอิหร่าน (2014)
**วาอีล นาดิร อัลฮัมกี** (อาหรับ: وائل نادر الحلقي, เกิดปี ค.ศ. 1964) เป็นนักการเมืองชาวซีเรีย เคยดำรงตำแหน่งนายกรัฐมนตรีตั้งแต่วันที่ 9 สิงหาคม ค.ศ. 2012 จนถึงวันที่ 3 กรกฎาคม ค.ศ. 2016 ก่อนหน้านี้เคยดำรงตำแหน่งรัฐมนตรีว่าการกระทรวงสาธารณสุข ตั้งแต่วันที่ 14 เมษายน ค.ศ. 2011 จนถึงวันที่ 26 สิงหาคม ค.ศ. 2012 อัลฮัมกีเกิดที่เมือง จาซิม ประเทศซีเรีย ครอบครัวของอัลฮัมกีนับถือศาสนาอิสลาม นิกายซุนนี อัลฮัมจบการศึกษาปริญญาตรีที่มหาวิทยาลัยดามัสกัส สาขาวิศวกรรมศาสตร์ ในปี ค.ศ. 1987 และปริญญาโทที่มหาวิทยาลัยดามัสกัส สาขา สูติศาสตร์และนรีเวชศาสตร์ ในปี ค.ศ. 1991 อัลฮัมกี มีบุตรทั้งสิ้น 4 คน

อ้างอิง
-------

1. ↑  "Syrian prime minister to visit Iran". *Tehran Times*. 9 January 2013. คลังข้อมูลเก่าเก็บจากแหล่งเดิมเมื่อ 2013-06-16. สืบค้นเมื่อ 24 January 2013.
2. ↑  "Assad appoints health minister Wael al-Halki as new PM". *Mpelembe*. Damascus. Reuters. 9 August 2012. สืบค้นเมื่อ 1 March 2013.
3. ↑  "Syria's Assad appoints new prime minister". *Al Jazeera*. 9 August 2012. สืบค้นเมื่อ 22 May 2013.
4. ↑  Tamayo, Carolina (9 August 2012). "Syria's Assad appoints new PM after defection". *NTN 24*. คลังข้อมูลเก่าเก็บจากแหล่งเดิมเมื่อ 2020-03-17. สืบค้นเมื่อ 1 March 2013.
**เบสเมนต์แจกซ์** (อังกฤษ: Basement Jaxx) เป็นดูโอแนวเพลงยูเคเฮาส์ ประกอบด้วยสมาชิก เฟลิกซ์ บักซ์ตันและไซมอน แรตคลิฟฟ์ มีชื่อเสียงในช่วงปลายคริสต์ทศวรรษ 1990 ผลงานอัลบั้มชุดแรก *Remedy* มีซิงเกิลดังอย่าง "Red Alert" และ "Rendez Vu" ซึ่งเพลงหลังติดชาร์ตยูเคซิงเกิลส์ชาร์ต ที่อันดับ 4 ซึ่งถือเป็นซิงเกิลอันดับสูงสุดของวง อัลบั้มถัดมา *Rooty* ออกในปี 2001 มีซิงเกิลในอัลบั้มนี้อย่าง "Romeo", "Jus 1 Kiss", "Where's Your Head At?", "Do Your Thing" และ "Get Me Off" ต่อมาในปี 2003 ออกผลงานชุด *Kish Kash* หลังจากนั้นในปี 2005 มีอัลบั้มรวมเพลงชุด *The Singles* ติดอันดับ 1 บนยูเคอัลบั้มส์ชาร์ต ต่อมาออกผลงานอัลบั้มชุดที่ 4 ชื่อชุด *Crazy Itch Radio* (2006) และในปี 2009 ออกผลงานชุด *Scars*

ผลงาน
-----

### สตูดิโออัลบั้ม

* 1999: *Remedy*
* 2001: *Rooty*
* 2003: *Kish Kash*
* 2006: *Crazy Itch Radio*
* 2009: *Scars*

### อัลบั้มรวมเพลง

* 1997: *Atlantic Jaxx Recordings: A Compilation*
* 2000: *Jaxx Unreleased*
* 2005: *Basement Jaxx: The Singles*
* 2006: *Atlantic Jaxx Recordings: A Compilation Vol. 2*

อ้างอิง
-------

1. ↑  everyHit.com - UK Top 40 Chart Archive, British Singles & Album Charts
**วิพาวีร์ พัทธ์ณศิริ** เป็นนักแสดง ผู้กำกับ และนางแบบชาวไทย

การศึกษา
--------

วิพาวีร์จบการศึกษาจากโรงเรียนนานาชาติชรูว์สบิวรี จากนั้นจึงไปศึกษาต่อด้าน Fine Art Photography ที่ประเทศอังกฤษ

เข้าสู่วงการ
------------

วิพาวีร์เข้าสู่วงการจากการเข้าประกวดไทยซูเปอร์โมเดลคอนเทสต์ โดยเข้าถึงรอบ Top 50 จากนั้นจึงได้เข้าประกวด Seventeen Ambassador ซึ่งเธอได้รับรางวัลชนะเลิศ ทำให้เธอเริ่มต้นอาชีพในวงการจากการเป็นนางแบบ จากนั้นในปี 2558 วิพาวีร์ได้ร่วมแสดงในบท ฟรังก์ ฟรานเชสการ์ในละครซีรีส์เรื่องมาลี เพื่อนรัก..พลังพิสดาร

ในปีถัดมาคือในปี 2559 เธอได้ร่วมแสดงในซิทคอมเรื่องฟิตเนสสะเด็ดยาด ทางเอ็มคอตเอชดีโดยรับบทเป็น ไข่ต้ม จากนั้นเธอจึงหายไปจากหน้าจอประมาณ 6 ปีเนื่องจากไปเรียนต่อและทำงานที่อังกฤษ ก่อนจะมารับงานแสดงอีกครั้งในภาพยนตร์เรื่องเร็วโหด..เหมือนโกรธเธอเมื่อปี 2565 โดยรับบทเป็น ปอ

ในปี 2566 วิพาวีร์ได้กำกับและเป็นโปรดิวเซอร์ในภาพยนตร์สั้นเรื่อง ดาหลา สีม่วง จากภาพยนตร์เรื่องนี้ทำให้เธอได้รับรางวัลจากเทศกาลภาพยนตร์สั้นที่ประเทศญี่ปุ่น

ผลงาน
-----

### ละครโทรทัศน์

| ปี | เรื่อง | ช่อง | แสดงเป็น |
| --- | --- | --- | --- |
| 2558 | มาลี เพื่อนรัก..พลังพิสดาร |  | ฟรังก์ ฟรานเชสการ์ |
|

### ซิทคอม

| ปี | เรื่อง | ช่อง | แสดงเป็น |
| --- | --- | --- | --- |
| 2559 | ฟิตเนสสะเด็ดยาด | เอ็มคอตเอชดี | ไข่ต้ม |
|

อ้างอิง
-------

1. 1 2  ประวัติ ปริมมี่ วิพาวีร์ พัฒนศิริ
2. 1 2  ฉากแอ็กชั่นในชีวิตจริงของ ‘ปริมมี่’ กับการเรียนรู้ที่จะรักตัวเองผ่านกิจกรรมยามเช้า งานศิลปะ และหนังสือ
3. ↑  "วิลลี่-หอย" ยกขบวนความสนุกลงจอ กับ "ฟิตเนสสะเด็ดยาด"
4. ↑  ปริมมี่ วิพาวีร์ คว้ารางวัลในงานเทศกาลหนังสั้นที่โตเกียว
พระอุโบสถวัดนิมมานรดี
**วัดนิมมานรดี** [นิม-มาน-นอ-ระ-ดี] หรือชาวบ้านเรียก **วัดบางแค** เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ตั้งอยู่ติดคลองภาษีเจริญ แขวงบางหว้า เขตภาษีเจริญ กรุงเทพมหานคร มีเนื้อที่ 19 ไร่ 84 ตารางวา วัดนิมมานรดีได้ให้โรงเรียนประชาบาลของทางราชการซึ่งตั้งอยู่ในที่ดินของวัด คือ โรงเรียนวัดนิมมานรดี สังกัดกรุงเทพมหานคร บริเวณวัดอยู่ใกล้กับตลาดน้ำวัดนิมมานรดี

ประวัติ
-------

วัดสร้างขึ้นในสมัยกรุงรัตนโกสินทร์ตอนต้น รัชกาลที่ 1 ประมาณปี พ.ศ. 2350 ในชื่อ วัดบางแค ยังมีหลักฐานปรากฏกล่าวถึงวัดนี้ในจดหมายเหตุ รัชกาลที่ 2 กล่าวถึงการแต่งตั้งพระคณาจารย์จำนวน 71 รูป หนึ่งในนั้นคือ พระอาจารย์เกษ วัดบางแค 

ต่อมาในสมัยรัชกาลที่ 5 ก็ได้มีการบูรณปฏิสังขรณ์วัดครั้งใหญ่ โดยผู้ที่เป็นกำลังสำคัญสนับสนุนทุนทรัพย์ในการบูรณะก็คือ ขุนตาลวโนชากร (นิ่ม เสนะวัต) และภรรยาชื่อดี และได้เปลี่ยนชื่อเป็น วัดนิมมานรดี อันหมายถึง *สวรรค์ชั้นที่ 5* วัดนิมมานรดีได้เปิดทำการเรียนการสอนพระปริยัติธรรมแผนกธรรมและบาลี แผนกธรรมได้เปิดทำการสอนมาตั้งแต่ปี พ.ศ. 2482 ได้ขอพระราชทานวิสุงคามสีมาใหม่ ได้รับพระราชทานครั้งที่สอง เมื่อวันที่ 8 พฤศจิกายน พ.ศ. 2514 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และได้พระราชทานพระปรมาภิไธยย่อ ภ.ป.ร. ประดิษฐานที่หน้าบันพระอุโบสถ ปี พ.ศ. 2528 ได้รับสถาปนาขึ้นเป็นพระอารามหลวงชั้นตรี ชนิดสามัญ

อาคารเสนาสนะและปูชนียวัตถุ
--------------------------

หลวงพ่อเกศจำปาศรี
พระอุโบสถประดิษฐาน *หลวงพ่อเกศจำปาศรี* พระพุทธรูปปางมารวิชัย สร้างด้วยโลหะทองเหลืองผสมลงรักปิดทอง พระพุทธรูปองค์นี้มีประวัติ โดยเมื่อปี 2508 ได้เกิดเหตุการณ์โบสถ์พังทลายลงมา แต่ปรากฏว่าองค์หลวงพ่อไม่ได้รับความเสียหายใด ๆ ภายในวัดยังมีองค์เจ้าแม่กวนอิมองค์ใหญ่ และพระสังกัจจายน์ อยู่บริเวณด้านตรงข้ามกับอุโบสถ

อ้างอิง
-------

1. 1 2  หนุ่มลูกทุ่ง (2 มีนาคม 2553). "เก่าๆใหม่ๆใน"บางแค"". *ผู้จัดการออนไลน์*.
2. ↑  "ด้านข้างพระอุโบสถวัดนิมมานรดี". *คลังทรัพยากรการศึกษาแบบเปิด*. คลังข้อมูลเก่าเก็บจากแหล่งเดิมเมื่อ 2022-06-05. สืบค้นเมื่อ 2020-08-21.

วิกิมีเดียคอมมอนส์มีสื่อที่เกี่ยวข้องกับ **วัดนิมมานรดี**
บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

**เอียน** **เฟรเซอร์** **"เล็มมี"** **คิลมิสเตอร์** (อังกฤษ: Ian Fraser "Lemmy" Kilmister) (24 ธันวาคม ค.ศ. 1945 - 28 ธันวาคม ค.ศ. 2015) เป็นนักร้อง - นักแต่งเพลงชาวอังกฤษ เขาเป็นที่รู้จักจากบทบาทการเป็นนักร้องนำ , มือเบส , นักแต่งเพลง , ผู้ก่อตั้งวงร็อคอย่าง มอเตอร์เฮด อย่างไรก็ดีก่อนหน้านี้เขาเคยเป็นสมาชิกวง Hawkwind ผลงานเพลงของเขาได้โดดเด่นกลายมาเป็นแนวเพลงแทรชเมทัล

เลมมีเกิดใน สโตก-ออน-เทรนต์ และเติบโตใน นอร์ธเวย์ เขาได้รับอิทธิพลมาจากแนวเพลง ร็อกแอนด์โรล และวงดนตรี เดอะบีเทิลส์ ในช่วงแรก นั้นทำให้เขาได้ร่วมแสดงวงดนตรีร็อคหลากหลายในช่วงทศวรรษ 1960 The Rockin' Vickers ถือเป็นวงที่สร้างชื่อให้เลมมีอย่างมีสำคัญ , โดยเขาเป็นคนยกเครื่องดนตรีในวงให้กับ จิมิ เฮนดริกซ์ และ เดอะไนซ์ ก่อนที่จะถูกเข้ามาเป็นสมาชิกแนวสเปธร็อค ในวงดนตรี Hawkind เมื่อปี ค.ศ. 1971 เลมมียังทำหน้าที่ร้องนำในวง และได้ร่วมร้องเพลง "Silver Machine". ซึ่งเป็นซิงเกิลประสบความสำเร็จ กระนั้นเล็มมีก็ถูกไล่ออกจากวง , หลังจากนั้นเขาก่อตั้งวงมอเตอร์เฮดในฐานะนักร้องนำ , มือเบส , นักแต่งเพลง และฟรอนท์แมน มอเตอร์เฮดประสบความสำเร็จอย่างมากในปี ค.ศ. 1980 ถึง ค.ศ. 1981 รวมถึงผลงานซิงเกิลที่เป็นนิยม "Ace of Spades" เล็มมียังเดินหน้าอัดเพลงและทัวร์การแสดงอย่างเป็นประจำกับมอเตอร์เฮดกระทั่งเขาเสียชีวิตลงเมื่อธันวาคม 2015

นอกจากความสามารถทางด้านดนตรี เล็มมียังมีชื่อเสียงสำหรับการใช้ชีวิตอย่างหนักหน่วงและการดื่มด่ำกับสุราและแอมเฟตามีน , เขายังเป็นที่รู้จักดีในรูปร่างลักษณะของเขา , รวมไปถึงเคราข้างไปหู ไฝบนใบหน้าอันโดดเด่น และเสียงแหบห้าว เล็มมีมักสะสมสิ่งของต่างๆของกองทัพเยอรมันนาซี อย่างไรก็ตามเขาก็ไม่ได้มีอุดมการณ์คล้ายกับนาซีแต่อย่างไร , เขายังคงปรากฏตัวในภาพยนตร์และโทรทัศน์ต่างๆ

ประวัติ
-------

เล็มมีเกิดในช่วงเทศกาล คริสต์มาสอีฟ ในนครเบอร์สเลม เมือง สโตก-ออน-เทรนต์ , สแตฟฟอร์ดเชอร์. เมื่อเล็มมีอายุได้สามเดือน , พ่อของเขาเป็นอดีตกองทัพอากาศ , และเป็นบาทหลวง หลังพ่อและแม่เล็มมีแยกทางกัน , แม่ของเขาและยายได้ย้ายไปนิวคาสเซิล อันเดอร์ ไลม์ , หลังจากนั้นก็ย้ายไปอีกครั้งใน มาเดอเรย์ ซึ่งเป็นเมืองระแวกใกล้เคียง เมื่อเล็มมีอายุได้ 10 ขวบ , แม่ของเขาแต่งงานกับอดีตนักฟุตบอล จอร์จ วิลลิส จอร์จยังมีบุตรสองคน จากการแต่งงานก่อนหน้านี้ ประกอบด้วย แพทริค และ โทนี่



1. ↑  Kilmister, Ian Fraser and Garza, Janiss, *White Line Fever*, Simon & Schuster, 2002 ISBN 0-684-85868-1 p.5
2. ↑  Lemmy: White Line Fever *BBC News Stoke and Staffordshire article*. Retrieved on 22 August 2014.
3. ↑  Clerk, Carol (2004). *The Saga of Hawkwind*. Omnibus Press, c2004. p. 546. ISBN 1-84449-101-3.
แผนที่ธรณีวิทยาประเทศไทย
**แผนที่ธรณีวิทยาประเทศไทย** เป็นแผนที่ธรณีวิทยาครอบคลุมทุกพื้นที่ทั่วประเทศไทย จัดทำและปรับปรุงโดยกรมทรัพยากรธรณีตั้งแต่ในอดีตจนถึงปัจจุบัน ที่สังกัดอยู่กับกระทรวงทรัพยากรธรรมชาติและสิ่งแวดล้อม โดยแผนที่ที่นิยมคือ แผนที่ธรณีวิทยาประเทศไทย มาตราส่วน 1:50,000

ในปัจจุบันแผนที่มาตราส่วน 1:50,000 เป็นมาตราส่วนที่ละเอียดที่สุดที่จัดทำสำหรับแผนที่ธรณีวิทยา แต่ทว่าในกรุงเทพมหานครได้มีการวางแผนจัดทำแผนที่ มาตราส่วน 1:1000 ในปี พ.ศ. 2554

ประวัติ
-------

ในช่วงที่วงการวิชาการด้านธรณีวิทยาในประเทศไทยยังไม่เป็นที่แพร่หลาย และนักธรณีวิทยาในประเทศไทยยังกำลังคนน้อยและไม่มีประสบการณ์ในการทำแผนที่ธรณีวิทยามากนัก เนื่องจากสาขาวิชาธรณีวิทยาในขณะนั้น จัดว่าเป็นสาขาวิชาขาดแคลนและที่ไม่เป็นที่รู้จักแพร่หลายในประเทศไทยเรา กรมทรัพยากรธรณีจึงได้ว่าจ้างและได้รับการสนับสนุนจากชาวต่างชาติมาช่วยในการสำรวจและจัดทำแผนที่ธรณีวิทยา ซึ่งต่อมาแผนที่เหล่านั้นกลายเป็นมาตรฐานและแบบอย่างให้นักธรณีวิทยาของประเทศไทย และแผนที่ธรณีวิทยาประเทศไทยฉบับล่าสุดที่ได้รับการแก้ไข ปรับปรุง และตีพิมพ์ออกมาให้หน่วยงานราชการและประชาชนทั่วไปได้นำไปใช้ประโยชน์ 

แม้ว่าในขณะนี้กรมทรัพยากรธรณี กระทรวงทรัพยากรธรรมชาติและสิ่งแวดล้อม ได้พิมพ์เผยแพร่ แผนที่ธรณีวิทยาประเทศไทย มาตราส่วน 1:2,500,000 ออกมาแล้ว แต่หากพูดถึงแผนที่ธรณีวิทยาประเทศไทยในมาตราส่วนที่ใหญ่กว่านี้ ที่เป็นมาตราส่วนที่ได้รับความนิยมในการนำไปใช้มากที่สุด คือ มาตราส่วน 1:50,000 ซึ่งยังไม่ได้รับการสำรวจและจัดทำแผนที่ออกให้ครอบคลุมทั่วทุกระวางแผนที่

รายการแผนที่
------------

รายการแผนที่ธรณีวิทยาประเทศไทย ได้แก่

* แผนที่ธรณีวิทยาประเทศไทย มาตราส่วน 1:2,500,000
* แผนที่ธรณีวิทยาประเทศไทย มาตราส่วน 1:1,000,000
* แผนที่ธรณีวิทยาประเทศไทย มาตราส่วน 1:500,000
* แผนที่ธรณีวิทยาประเทศไทย มาตราส่วน 1:250,000
* แผนที่ธรณีวิทยาประเทศไทย มาตราส่วน 1:50,000

การเข้าถึงข้อมูล
----------------

แผนที่ธรณีวิทยาประเทศไทย มาตราส่วน 1:2,500,000 ขนาดเท่าจริง สามารถซื้อได้ที่ กรมทรัพยากรธรณี กระทรวงทรัพยากรธรรมชาติและสิ่งแวดล้อม ในราคาประมาณชุดละ 100 บาท

อ้างอิง
-------

1. ↑  กทม.แจง"GIS"เจ้าปัญหาเมื่อเมืองเปลี่ยนต้องทำใหม่ มาตราส่วนละเอียดกว่าเดิมสอดคล้องกับสังคมปัจจุบัน[*ลิงก์เสีย*]
2. 1 2  รายการแผนที่ธรณีวิทยาประเทศไทย พร้อมราคา เก็บถาวร 2010-04-24 ที่ เวย์แบ็กแมชชีน กรมทรัพยากรธรณี
"**เครซีเออร์**" (อังกฤษ: Crazier) เป็นเพลงของศิลปินชาวอเมริกัน เทย์เลอร์ สวิฟต์ เพลงแต่งโดยสวิฟต์ และโรเบิร์ต เอลลิส ออร์รอลล์ ผลิตโดยนาธาน แชปแมน โดยสวิฟต์เป็นผู้ช่วยผลิตเพลง เพลงปรากฏในภาพยนตร์*แฮนนาห์ มอนทานา: เดอะมูฟวี* และในอัลบั้มเพลงประกอบภาพยนตร์ เพลงเป็นแนวบัลลาดผ่อนคลาย โดยมีความเป็นคันทรีและเนื้อเพลงเล่าถึงการมีความรัก สวิฟต์ร้องเพลงนี้ขณะปรากฏตัวในภาพยนตร์*แฮนนาห์ มอนทานา: เดอะมูฟวี* ฉากดังกล่าวถูกคัดมาใส่ในมิวสิกวิดีโอเพลง "เครซีเออร์" เพลงถูกเปิดตามรายการวิทยุเรดิโอดิสนีย์ และช่องดิสนีย์แชนเนิล ซึ่งช่วยส่งเสริมการจำหน่ายภาพยนตร์ เพลงติดชาร์ตอันดับที่ 17 บนชาร์ต*บิลบอร์ด*ฮอต 100 อันดับที่ 64 ในชาร์ตซิงเกิลของออสเตรเลีย อันดับที่ 67 ในชาร์ตแคนาเดียนฮอต 100 และอันดับที่ 100 ในชาร์ตซิงเกิลของสหราชอาณาจักร

"เครซีเออร์" ได้รับคำชมจากนักวิจารณ์ นักวิจารณ์กลายคนมองว่าเป็นเพลงประกอบที่ดีที่สุด เพลงเปิดให้ดาวน์โหลดทันทีหลังเพลงประกอบวางจำหน่าย เมื่อวันที่ 23 มีนาคม ค.ศ. 2009 และประสบความสำเร็จในออสเตรเลีย แคนาดา สหราชอาณาจักร และสหรัฐ อันดับสูงสุดคืออันดับที่ 17 ในชาร์ต*บิลบอร์ด*ฮอต 100 ในสหรัฐ

อ้างอิง
-------

1. 1 2  "Crazier". *Billboard*. สืบค้นเมื่อ October 10, 2009.
2. ↑  "ARIA Charts" (PDF). Pandora. สืบค้นเมื่อ October 10, 2009.